Betek - henn e chome dister plas ar brezhoneg ganto . Dipitus dreist - holl pa ouezer e venn da bennoù PeB tapout ur skeudenn « sevenadureloc ' h » hag e loc ' h o obererezhioù diwar tem an identelezh . « Ma n ' ez a ket an traoù en - dro e Normandi ken brav hag e Breizh , n ' eo ket souezhus : liamm ar yezh a vank dezho . Implijont anezhi enta ! » eme Jorj Premel Cabic , bet e burev ar gevredigezh . Cheñch e tlefe an traoù tamm - ha - tamm . Da gentañ e vo embannet roll programmoù « Gouel Erwan » en div yezh ganto ha n ' eo ket diwar gementadoù bihan : tost 2 . 000 . 000 plegfollenn a vo skignet brezhoneg warno ! Lec ' hienn nevez PeB a dlefe mont war an divyezhekaat ivez . Ul logo nevez gouestlet d ' ar produioù krouiñ ha sevenadurel a dlefe bezañ savet ur stumm e brezhoneg pe divyezhek dezhañ . Kalonekaus eo gwelet 175 embregerezh pennañ Breizh a dalvez 15 miliard a euroioù o welet ar brezhoneg evel ur perzh mat ha n ' eo ket ur skoilh ken . . .